b'\n_START_ARTICLE_\nPacifi\xc4\x8dki rat\n_START_SECTION_\nUzroci izbijanja rata\n_START_PARAGRAPH_\nSuha klima peruanske i bolivijske obale omogu\xc4\x87ila je akumulaciju i o\xc4\x8duvanje ogromne koli\xc4\x8dine kvalitetnih nitrata kao \xc5\xa1to su guano (pti\xc4\x8dji izmet) i salitra. Godine 1840. novootkriveni vrijednost guane kao gnojiva i salitre kao eksploziva u\xc4\x8dinila je podru\xc4\x8dje pustinje Atacame na obali Pacifika strate\xc5\xa1ki i gospodarski va\xc5\xbenim . Bolivija, \xc4\x8cile i Peru sjedili su na najve\xc4\x87im zalihama resursa koj je svijet tra\xc5\xbeio. Tijekom rata za otoke Chincha (1864.-1866.), \xc5\xa0panjolska je , pod kraljicoma Isabelom II, poku\xc5\xa1ala iskoristiti incident u koji su bili uklju\xc4\x8dujeni \xc5\xa1panjolski gra\xc4\x91ani u Peruu kako bi ponovno uspostavila svoj utjecaj nad tim oto\xc4\x8djem bogatim gnojivom, koje je izgubila nakon neovisnosti Perua. Peru i \xc4\x8cile potpisali su sporazum o savezni\xc5\xa1tvu protiv \xc5\xa0panjolske 5. prosinca 1865.  Zajedno s manjom pomo\xc4\x87i Bolivije i Ekvadora (koji su se borili u jednom nedovr\xc5\xa1enom ratu s Peruom 1858.-1860.), \xc5\xa0panjolska je bila prisiljena na povla\xc4\x8denje nakon sukoba kod Papuda, Abtaoa i Callaoa._NEWLINE_Pacifi\xc4\x8dki rat je izbio zbog sukoba \xc4\x8cilea i Bolivije oko kontrole nad prostorom pustinje Atacama. Ovo podru\xc4\x8dje je bogato rudama minerala koje su iskori\xc5\xa1tavale \xc4\x8dileanske tvrtke poduprte britanskim kapitalom. Bolivijska vlada je poku\xc5\xa1ala podi\xc4\x87i poreze i iskoristi rast prihoda od rudarstva, \xc5\xa1to je dovelo do sukoba._NEWLINE_Ve\xc4\x87ina radnika u rudarskoj industriji bili su \xc4\x8cileanci. Smatrali su da je pove\xc4\x87anje poreza neopravdano i tra\xc5\xbeili su intervenciju \xc4\x8dileanskih vlasti. To je dovelo do diplomatske krize i rata, koji je u rat uvukao i Peru zbog njegovog tajnog saveza s Bolivijom._NEWLINE_Dana 14. velja\xc4\x8de 1879., \xc4\x8dileanska vojska bez borbe je zauzela grad Antofagastu.\n_START_SECTION_\nRatne operacije\n_START_PARAGRAPH_\nOd po\xc4\x8detka rata je bilo jasno da je pomorska prevlast na oceanu od klju\xc4\x8dnog zna\xc4\x8daja. Bolivija nije imala mornaricu, dok je Peru imao dva oklopna broda, Hu\xc3\xa1scar i Independenciju. \xc4\x8cile je imao bolje pripremljenu mornaricu sa 2 oklopna broda i 4 korvete._NEWLINE_Poslije manje Bitke kod Topatera, 23. o\xc5\xbeujka 1879. , nije bilo borbe na kopnu do zavr\xc5\xa1etka pomorske faze rata.\n_START_SECTION_\nPomorska faza rata\n_START_PARAGRAPH_\n\xc4\x8cileanska mornarica je blokirala i bombardirala peruanske luke u o\xc4\x8dekivanju da \xc4\x87e isprovocirati slabiju peruansku mornaricu da u\xc4\x91e u odlu\xc4\x8duju\xc4\x87i dvoboj._NEWLINE_Peruanska mornarica je uzvratila blokadom \xc4\x8dileanskih luka, \xc4\x8duvaju\xc4\x87i se od otvorenog sukoba s \xc4\x8dileanskim brodovima._NEWLINE_U prvom velikom sukobu, pomorskoj Bitci kod Iquiquea, koja se odigrala 21. svibnja 1879., peruanski brodovi su probili \xc4\x8dileansku blokadu Iquiquea. Brod Hu\xc3\xa1scar je potopio \xc4\x8dileanski drvenu korvetu Esmeralda, dok je peruanski brod Independencija nasukan._NEWLINE_Kapetan Esmeralde, Arturo Prat, postao je nacionalni heroj \xc4\x8cilea, jer je poginuo juri\xc5\xa1aju\xc4\x87i na Hu\xc3\xa1scar kada je ovaj udario na njegov brod. Peruanski kapetan Hu\xc3\xa1scara, Miguel Grau, tako\xc4\x91er je stekao visoku reputaciju i \xc4\x8din kontraadmirala. Ne samo \xc5\xa1to je pobijedio u sukobu, ve\xc4\x87 je spasio pre\xc5\xbeivjele s Esmeralde i napisao pismo su\xc4\x87uti udovici kapetana Prata. Ali, Hu\xc3\xa1scar je ostao jedini peruanski brod sposoban za borbu._NEWLINE_Tijekom idu\xc4\x87ih 6 mjeseci, brod Hu\xc3\xa1scar je sam odolijevao \xc4\x8dileanskoj mornarici i jo\xc5\xa1 napadao \xc4\x8dileanske luke. Uz to, potopio je 16 \xc4\x8dileanskih brodova, i zarobio nekoliko drugih._NEWLINE_\xc4\x8cileanska mornarica je kona\xc4\x8dno, u akciji 6 brodova, onesposobila i zauzela Hu\xc3\xa1scar u Bitci kod Angamosa, 8. listopada 1879. U ovoj bitci je poginuo admiral Grau._NEWLINE_Zauzimanjem Hu\xc3\xa1scara, \xc4\x8cile je osigurao prevlast na moru do kraja rata.\n_START_SECTION_\nKopnena faza rata\n_START_PARAGRAPH_\nNakon pobjede na oceanu, \xc4\x8dileanska vojska je po\xc4\x8dela kopneni napad na Peru. Bolivijska vojska se pridru\xc5\xbeila peruanskoj u obrani, ali se pokazala kao nepouzdan saveznik._NEWLINE_\xc4\x8cileanska vojska je bila nadmo\xc4\x87na u ve\xc4\x87ini okr\xc5\xa1aja. Poslije pobjede u bitkama kod San Francisca (19. studenog 1879.) I "Bitke zavr\xc5\xa1etka savezni\xc5\xa1tva" (Batalla del Alto de la Alianza, 26. svibnja 1880.), Bolivija je odustala od rata, peruanska vojska je prakti\xc4\x8dki bila uni\xc5\xa1tena, a \xc4\x8cile je zauzeo ju\xc5\xbene provincije Perua._NEWLINE_\xc4\x8cileanske snage su 7. lipnja 1880., u krvavoj Bitci kod Arice zauzele ovaj peruanski grad. U toj borbi je poginulo 479 \xc4\x8dileanskih i skoro 900 peruanskih vojnika._NEWLINE_U listopadu 1880., Sjedinjene Ameri\xc4\x8dke Dr\xc5\xbeave su poku\xc5\xa1ale diplomatski razrije\xc5\xa1iti ovaj sukob. Predstavnici \xc4\x8cilea, Bolivije i Perua su se sastali na ameri\xc4\x8dkom brodu u zaljevu Arica, ali su diplomati Perua i Bolivije odbili priznati teritorijalne gubitke i napustili su pregovore._NEWLINE_\xc4\x8cileanska vojska je u sije\xc4\x8dnju 1881. , krenula u mar\xc5\xa1 prema prijestolnici Perua, Limi. Ostaci peruanske vojske i naoru\xc5\xbeani civili Perua nisu se uspjeli suprotstaviti invaziji. \xc4\x8cileanski vojnici su zauzeli grad, i pritom oplja\xc4\x8dkali stanovni\xc5\xa1tvo da bi osigurali svoja primanja. U apsurdnoj situaciji, politi\xc4\x8dari u \xc4\x8cileu nisu bili zainteresirani osigurati pla\xc4\x87u za armiju koja se borila daleko od \xc4\x8cilea._NEWLINE_Iako nadmo\xc4\x87na, vojska \xc4\x8cilea nije uspjela potpuno pokoriti \xc5\xa1iroki prostor Perua. Otpor Peruanaca je podr\xc5\xbeavala vlada SAD-a. \xc4\x8cileanci su u bitci kod Huamachuca, u srpnju 1883., porazile peruanski pokret otpora, \xc5\xa1to je utrlo put potpisivanju mirovnog ugovora iste godine.\n_START_SECTION_\nTehnologija\n_START_PARAGRAPH_\nObje strane su koristile zadnje rije\xc4\x8di vojne tehnologije s kraja 19. stolje\xc4\x87a , kao \xc5\xa1to su daljinske nagazne mine, pomorska torpeda, torpedne \xc4\x8damce. To je bio zna\xc4\x8dajan za sukob u kojem neije bila umije\xc5\xa1ana nijedna od ve\xc4\x87ih sila, a privukao je britanske, francuske i ameri\xc4\x8dke promatra\xc4\x8di. Tijekom rata, Peru je razvio Toro Submarino ("Podmornicu Bik"). Iako u potpunosti operativna, ona nikada nije vidjela akciju, a na kraju je potopljena kako bi se sprije\xc4\x8dilo njezino hvatanje od strane neprijatelja._NEWLINE_Ameri\xc4\x8dki brod USS Wachusett (1861.) kojim je zapovijedao Alfred Thayer Mahan, bio je stacioniran u Callau, Peru, kako bi \xc5\xa1titio ameri\xc4\x8dke interese tijekom u zavr\xc5\xa1noj fazi rata. Mahan je formulirao koncept pomorske mo\xc4\x87i dok je \xc4\x8ditao povijest u ensgleskom klubu u Limi, Peru. Ovaj koncept je postao osnova za njegov slavni Utjecaj pomorske nadmo\xc4\x87i kroz povijest.\n_START_SECTION_\nPosljedice rata\n_START_PARAGRAPH_\nMirovnim Ugovorom iz Ancona iz 1883. , peruanska provincija Tarapaca i bolivijska Primorska provincija (danas pod imenom: Region Antofagasta) su dodijeljene \xc4\x8cileu. \xc4\x8cile je na 10 godina okupirao provincije Tacnu i Aricu, poslije kojih je narod na plebiscitu trebao odlu\xc4\x8diti kojoj dr\xc5\xbeavi \xc4\x87e pripasti ove provincije. Plebiscit nije odr\xc5\xbean, ve\xc4\x87 je, uz posredovanje SAD-a, 1929. postignut dogovor da \xc4\x8cile zadr\xc5\xbei Aricu, a da Peru preuzme teritorij Tacne i dobije 6 milijuna ameri\xc4\x8dkih dolara naknade._NEWLINE_Bolivija je 1884. potpisala sporazum kojim je \xc4\x8cileu prepustila cijelu svoju pacifi\xc4\x8dku obalu uklju\xc4\x8duju\xc4\x87i i provinciju Antofagasta. Ovaj dogovor je potvr\xc4\x91en 1904. \xc4\x8cile se obvezao sagraditi \xc5\xbeeljezni\xc4\x8dku prugu od La Paza do luke Arica, i jam\xc4\x8dio slobodan tranzit bolivijske robe kroz svoj \xe2\x80\x8b\xe2\x80\x8bteritorij._NEWLINE_Pacifi\xc4\x8dki rat je ostavio duboke traumati\xc4\x8dne posljedice na bolivijsko i peruansko dru\xc5\xa1tvo. I dan danas, posljedice pacifi\xc4\x8dkog rata su aktualna tema u tisku i prepreka u normaliziranju diplomatskih i ekonomskih odnosa sa \xc4\x8cileom._NEWLINE_Nasuprot njima, za \xc4\x8cile su posljedice rata bile veoma pogodne. Uslijed prihoda od osvojenih rudom bogatih teritorija porezni prihodi dr\xc5\xbeave izme\xc4\x91u 1879. i 1902. porasli su za 900%. Me\xc4\x91utim, da bi odr\xc5\xbeao neutralnost Argentine tijekom rata, \xc4\x8cile je morao odustati od svojih teritorijalnih zahtjeva u Patagoniji. Jedna od posljedica rata bila je porast britanskog utjecaja na \xc4\x8dileansko gospodarstvo i politiku.'